en gu mr en mr de en fr en en en en en en gu de tr gu gu gu gu en gu gu en gu gu gu gu gu gu gu gu gu en gu gu gu gu en gu gu en gu gu gu gu en gu gu gu gu gu gu gu en gu gu gu gu gu gu gu en gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
shilpa shetty and raj kundra close after perfume deal
મિલ મજૂરના દિકરાથી કરોડપતિ સુધીની સફર, આ 'ડિલ'ને લીધે બન્યો શિલ્પા શેટ્ટીનો પતિ
divyabhaskar.com | Jun 05, 2017, 14:42 PM IST
મુંબઈઃબોલિવૂડ એક્ટ્રેસ શિલ્પા શેટ્ટીનો આઠ જૂનના રોજ જન્મદિવસ છે. શિલ્પા શેટ્ટીએ ડિવોર્સી એવા રાજ કુંદ્રા સાથે 22 નવેમ્બર, 2009ના રોજ લગ્ન કર્યાં હતાં. રાજ કુંદ્રા બિઝનેસમેન છે. જોકે, તેના પિતા એક મિલ કામદાર હતાં અને રાજ આજે સાત અલગ-અલગ બિઝનેસ ચલાવે છે.  પર્ફ્યુમની એક ડિલને કારણે રાજ, શિલ્પાનો પતિ બની ગયો.
મિલકામદારના દીકરા રાજે શાલ વેચી કર્યો હતો બિઝનેસ શરૂઃ
રાજ કુન્દ્રા દેશ અને દુનિયામાં જાણીતું નામ છે. જોકે ભારતમાં લોકો તેને બિઝનેસમેન કરતા એક્ટ્રેસ શિલ્પા શેટ્ટીના પતિ તરીકે વધુ ઓળખે છે. જ્યારે વિશ્વના અનેક શહેરોમાં તેની ઈમેજ એક સફળ બિઝનેસમેનની છે. એક સમયના બસ કન્ડક્ટર અને મિલકામદારના દીકરા રાજ કુન્દ્રાએ બિઝનેસની શરૂઆત શાલ વેચીને કરી હતી. ઈન્ટરનેટ પર મળતી માહિતી મુજબ, તેની પાસે હાલ 2400 કરોડ રૂપિયાની સંપત્તિ છે. રાજે શિલ્પા સાથે એક પરફ્યુમ લોન્ચ કરવાની ડીલ કરી અને તેની નજીક આવ્યો હતો. સમય જતા બન્ને પ્રેમમાં પડ્યા અને લગ્ન કર્યા.
મા કરતી ચશ્માની દુકાનમાં કામઃ
કુન્દ્રાનો જન્મ બ્રિટનમાં થયો હતો.તેઓ લંડનમાં વસતા એક સાધારણ ભારતીય પરિવારમાં જન્મ્યા હતાં. લગભગ 48 વર્ષ પહેલા રાજના દાદાએ તેના પિતા બાલકૃષ્ણને પૈસા કમાવવા માટે લુધિયાણાથી લંડન જવા કહ્યું અને બાલકૃષ્ણ લંડન આવી ગયા. તેમણે ત્યાં એક કપાસ મિલમાં કામ કર્યું, ત્યાર બાદ બસ કંડક્ટર બન્યા. જ્યારે રાજના માતા એક ચશ્માની દુકાનમાં કામ કરતા હતાં.જો કોઈ દિવસ પતિ-પત્ની બન્નેએ ઘરમાંથી સાથે જવાનું થતું ત્યારે બાળક રાજ માતા સાથે જતો અને તે તેને દુકાન બહાર કાર રાખી પાછલી સીટમાં સુવડાવી દેતી હતી. એક ઈન્ટરવ્યુમાં રાજ જણાવે છે કે,'હું અને મારી બે નાની બહેનો સમજી ગયા હતાં કે, માતા-પિતા આપણા પાલન પોષણ માટે સખત મહેનત કરી રહ્યાં છે અને આ કારણે પૈસાનું મૂલ્ય સમજવુ જોઈએ'.
(આગળની સ્લાઈડ્સ પર ક્લિક કરીને વાંચો, 18 વર્ષે પોતાની જાતને કઈ રીતે કરી સાબિત, ચાદરોનો બિઝનેસ, પહેલા લગ્ન, શિલ્પા સાથેની ડીલ, દેવાળિયો બનવાની સ્થિતિથી લઈ તેના વિવિધ પ્રકારના બિઝનેસ અંગે...)
પિતાએ કિરાણાની દુકાન ખરીદતા બદલાયું ભાગ્ય
કુન્દ્રાના પિતાએ જ્યારે એક કિરાણાની દુકાન શરૂ કર્યા બાદ પોસ્ટ ઓફિસ(બ્રિટનમાં પોસ્ટ ઓફિસ ખરીદી શકાય) અને દવાની દુકાનો ખરીદતા જીવન બદલાવા લાગ્યું.રાજ માટે એક પરિકથા સમાન હતું કે એક ભારતીય જે લંડનમાં પૈસા વિના આવ્યો અને તેમણે તેને એક સફળ મધ્યમ વર્ગીય વેપારીના રૂપમાં સ્થાપિત કર્યો.આમ તેમણે પિતા પાસેથી જ પ્રેરણા લીધી. તેને આદર્શ શોધવા માટે ઘર બહાર જવાની જરૂર ન હતી.
18 વર્ષે નીકળ્યો જાતને સાબિત કરવા
એક ઈન્ટરવ્યુમાં રાજે તેમના જીવનમાં આવેલા વળાંક અંગે વાત કરતા કહે છે,'જ્યારે હું 18 વર્ષનો હતો ત્યારે મારા પિતાએ મને સ્પષ્ટ શબ્દોમાં કહ્યું કે,'તું રેસ્ટોરન્ટ ચલાવ અથવા તો તારી પાસે તારી જાતને સાબિત કરવાના છ મહિના છે'. આ કિશોર જીવનભર વાસણો ઉટકવા માગતો નહતો અને તેમણે બેગ પેક કરી લીધી. આ સમયે તેના ક્રેડિટ કાર્ડમાં 2,000 પાઉન્ડ હતાં.
સૌથી પહેલા તે દુબઈ ગયો અને ત્યાં આભષૂણ અને હિરાના વેપારીઓને મળ્યો, દુબઈથી નેપાળ ગયો.જ્યાં તેના હાથમાં પશ્મિના ચાદર લાગી અને 100 ચાદર ખરીદી ક્રિસ્ટિયન ડિયોર, જોસેફ્સ અને બ્રિટનની બીજી બ્રાન્ડ્સ પાસે પહોંચ્યો. બ્રિટીશ લોકો આ ચાદર જોઈ દંગ રહી ગયા. પહેલા વર્ષે ચાદરોમાંથી 2 કરોડ પાઉન્ડની કમાણી કરી.
ધીમે ધીમે આ વ્યવસાયમાં સ્પર્ધા વધવા લાગતા તે હિરાના વેપાર માટે દુબઈ ગયો.આ સમયે તે કવિતા નામની યુવતીને પરણી ગયો,આ લગ્ન દ્વારા તેને દેલીના નામની પુત્રી પણ થઈ. જોકે લગ્ન જીવનમાં સમસ્યાઓ આવવા લાગતા બન્ને અલગ થઈ ગયા.
પર્ફ્યુમની ડિલથી શિલ્પાને કરી પોતાની
પહેલા લગ્ન તૂટતા તેની મુલાકાત શિલ્પા શેટ્ટી સાથે થઈ. આ સમયે શિલ્પા બ્રિટીશ રિયાલીટી શો 'બિગ બ્રધર'માં કામ કરતી હતી.જ્યાં શિલ્પાનો એક એજન્ટ હતો, જેની રાજ સાથે સારી દોસ્તી હતી.જ્યારે શિલ્પા આ શોમાં વિજેતા બની ત્યારે આ એજન્ટે રાજને ફોન કરી તેના ભવિષ્યના બિઝનેસની સંભાવનાઓ અંગે પૂછ્યું. આ એજન્ટ શિલ્પાને મુખ્ય ભૂમિકામાં લઈને એક ફિલ્મ બનાવવા માગતો હતો પણ કુન્દ્રાને ખબર હતી કે વાત જામશે નહીં. આથી તેમણે ફિલ્મને બદલે એજન્ટને શિલ્પા શેટ્ટીના નામ પર એક પર્ફ્યુમ લોન્ચ કરવા કહ્યું.રાજે પરફ્યુમ માટે શિલ્પાને ઓફર આપી પણ શેટ્ટીની માએ કહ્યું કે તેને પહેલે થી જ પર્ફ્યુમની ઓફર મળી ગઈ છે, આથી રાજે ઓફર બમણી કરી દીધી. એક રીતે તો તેમણે શિલ્પા સાથે પસાર કરવાની ક્ષણો જ ખરીદી લીધી.
શિલ્પાને કરી બમણી ઓફરઃ
આ અંગે કુન્દ્રા કહે છે,'મેં ડિલનો ભાવ બમણો કરી દીધો હતો અને હું જાણતો હતો કે આર્થિક રીતે આ પૈસા બગાડવાનું કામ છે પણ આ પહેલી નજરના પ્રેમનો મામલો હતો. આ એસ2 પર્ફ્યુમ લોન્ચ થયું ત્યારે તે બ્રિટનમાં સૌથી પ્રસિદ્ધ પર્ફ્યુમ બની ગયું. આ ડિલનો ભાવ બમણો કરવા રોકાણની દ્રષ્ટીએ એક ચતુરાઈ ભર્યો નિર્ણય હતો કારણ કે આ કમાણીથી શિલ્પાનું ખિસ્સું ભરાયુ અને અંતે તેની પાસે જ આવી ગયું'. ત્યાર બાદ શિલ્પા અને રાજે લગ્ન કરી લીધા અને મુંબઈમાં રહેવા લાગ્યા. શિલ્પા પણ પતિના બિઝનેસમાં ધ્યાન આપવા લાગી.
આઈપીએલમાં કમાયો કરોડો રૂપિયા
આ સિવાય રાજને આઈપીએલમાં ખૂબ લાભ થયો.આ અંગે વાત કરતા કુન્દ્રા કહે છે,'મને ખબર હતી કે જો એક ફુટબોલ ટીમ 10 લાખ ડોલરથી એક અબજ સુધી પહોંચી શકે છે તો આ દેશમાં ક્રિકેટને લઈ જોવા મળતી દિવાનગીને કારણે 10 કરોડ ડોલરની ટીમને 50થી 60 કરોડ ડોલરની ટીમ બનતા સમય નહીં લાગે'. તેમણે રાજસ્થાન રોયલ્સમાં 11.7 ટકા હિસ્સો ખરીદ્યો ત્યારે તેનું મૂલ્ય 10 કરોડ ડોલર હતું જે વધીને 3 જ વર્ષમાં 25થી 30 કરોડ ડોલર થઈ ગયો હતો.
ત્રણવાર આવ્યો દેવાળુ ફુંકવાની સ્થિતિમાં:
કુન્દ્રા પોતાના જીવનમાં ત્રણવાર દેવાળુ ફુંકવાની સ્થિતિમાં આવી ગયા હતાં.આથી તેમણે નિર્માણ, રિન્યૂએબલ એનર્જી, સિનેમા, ક્રિકેટ અને સુપરફાઈટ લીગ સુધી બિઝનેસ વિસ્તાર્યો છે.તેમનો સરેના સેન્ટ જ્યોર્જ હિલમાં 7 રૂમનો 'રાજ મહેલ' અને જુહુ બીચ પર 'કિનારા' નામનો ભવ્ય એપાર્ટમેન્ટ છે.હાલ શિલ્પા અને રાજ પુત્ર વિઆન સાથે જુહુમાં આવેલા એપાર્ટમેન્ટમાં રહે છે.
લક્ઝરી કાર્સનું છે કલેક્શનઃ
સામાન્ય બાળપણ જીવનારા રાજ પાસે આજે અનેક લક્ઝરી કાર્સનું કલેક્શન છે. તેમાં Mercedes Benz, Lamborghini, Ferrari, Toyota, Rolls, Royce, Bentley સામેલ છે. મુંબઈમાં લોન્ચ થયાના ઘણા સમય પહેલા રાજે શિલ્પાને Lamborghini કાર ગિફ્ટ કરી હતી. પહેલા રાજે તેને BMW Z4 પણ ગિફ્ટ કરી ચૂક્યો છે.
ગિફ્ટ આપવામાં નંબર 1 છે રાજ કુન્દ્રા
રાજ પત્ની શિલ્પાને ગિફ્ટ આપવામાં સૌથી આગળ છે, બિઝનેસમેન હોવાથી તેની મોટા ભાગની ગિફ્ટ્સ પ્રોપર્ટી આધારિત હોય છે. જાણો અત્યાર સુધી રાજે શિલ્પાને કેટલી ગિફ્ટ્સ આપી છે.
- પહેલી દુબઈમાં, જે લગ્નની પહેલી વર્ષગાંઠ પર શિલ્પાને ગિફ્ટ કરવામાં આવી હતી. આ ઘર દુનિયાની સૌથી ઉંચી ઈમારત બુર્ઝ ખલીફાના 19માં ફ્લોર પર છે.
- બીજું લંડનમાં છે. સેન્ટ્રલ લંડન સ્થિત આ ફ્લેટ રાજે  2009માં લગભગ 7 કરોડ રૂપિયામાં ખરીદ્યો હતો અને શિલ્પાને બર્થ ડે પર ગિફ્ટ કર્યો હતો.
- ત્રીજું ઘર બ્રિટનના સરે શહેરમાં સ્થિત છે. રાજે 2006 આ ઘર પહેલી પત્ની કવિતા માટે ખરીદ્યું હતું. તેમજ રાજ સાથે લગ્ન પહેલા શિલ્પાએ તેનું ઈન્ટિરિયર કર્યું હતું, અને તેને 'રાજ-મહલ' નામ આપવામાં આવ્યું હતું. રાજે આ બંગલો 32 કરોડ રૂપિયામાં ખરીદ્યો હતો, પણ આજે તેની કિંમત 100 કરોડ રૂપિયા આસપાસ છે.
- આ કપલનું ચોથું મકાન નોએડામાં છે. 3000 sqftના ડુપ્લેક્સ એપાર્ટમેન્ટને રાજ વર્ષ 2012માં પત્ની શિલ્પાને ગિફ્ટ કરવા માટે ખરીદ્યું હતું. નોએડાના સેક્ટર-94માં સ્થિત આ સુપરનોવા નામનું બિલ્ડીંગ આ વિસ્તારનું સૌથી મોટું બિલ્ડીંગ છે. જેમાં કુલ 80 ફ્લોર્સ છે.
- આ સિવાય રાજનો મુંબઈમાં પણ એક સી-ફેસિંગ બંગલો છે. જે અમિતાભ બચ્ચનના ઘર પાસે છે. કહેવામાં આવે છે કે, તેનું ઈન્ટિરિયર સુઝાન ખાને ડિઝાઈન કર્યું છે.
અનેક ક્ષેત્રોમાં ફેલાયેલો છે બિઝનેસ
હાલ રાજ અલગ-અલગ ક્ષેત્રેમાં બિઝનેસ કરી રહ્યો છે અને અનેક કંપનીઝમાં તેનો ભાગ છે. તેણે પશ્મિના શાલ વેંચીને બિઝનેસ શરૂ કર્યો હતો અને ફેશન કંપની તરીકે RK Collections Ltdની સ્થાપના કરી. ત્યાર બાદ તે હિરાના વેપારમાં આવ્યો. રાજ કુન્દ્રાની કંપનીઝ-
- Essential General Trading કંપનીમાં સીઈઓ
- રાજ UK Tradecorp Ltd. માં CEO છે. 2002માં શરૂ થયેલી આ કંપની કન્ઝ્યુમર પ્રોડક્ટ્સ વેચે છે.
- Groupco Developers, રિયલ એસ્ટેટ ફર્મ
- Ashwini Steel, આ કંપની સ્ક્રેપથી હલકું સ્ટીલ બનાવે છે.
- TMT Global, સ્ટોક ટ્રેડિંગ કંપની
Essential Sports and Media,
- પ્રોડક્શન એન્ડ ડિસ્ટ્રિબ્યુશન કંપની(સ્પોર્ટ્સ સિવાય)
- Iconic Investments, પ્રાઈવેટ ફંડ ટ્રેડિંગ ફર્મ
- V8 Gourmet Group, યુકેની રેસ્ટોરન્ટ ચેન, જેમાં રાજનો 33 ટકા ભાગ છે.
આ સિવાય તેની દુબઈમાં પણ ટ્રેડિંગ ફર્મ છે. ઉપર આપેલી આ યાદીમાં કોઈમાં તેનો ભાગ છે તો કોઈમાં તેનો માલિકી હક છે.
(Celebs B'day & Anniversary Bollywood Gujarati News) સાથે જોડાયેલા અન્ય અપડેટ જાણવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Bollywood Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: shilpa shetty and raj kundra close after perfume deal
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.